**Προς:** **ΕΠΙΜΕΛΗΤΗΡΙΟ ΗΜΑΘΙΑΣ**

**Υπόψη: Προέδρου κ. Νικόλαου Ουσουλτζόγλου**

**Θέμα:** ***Πρόσκληση******για πραγματοποίηση συνέντευξης σχετικά με τις σύγχρονες επαγγελματικές δεξιότητες για επαγγέλματα που παρουσιάζουν ιδιαίτερη δυναμική και προοπτικές (Διαχρονικά αναπτυσσόμενα), στο πλαίσιο του* Μηχανισμού Διάγνωσης Αναγκών της Αγοράς Εργασίας (*lmd.eiead.gr*) του Εθνικού Ινστιτούτου Εργασίας και Ανθρώπινου Δυναμικού.**

Αγαπητέ κ.Ουσουλτζόγλου,

Το Εθνικό Ινστιτούτο Εργασίας και Ανθρώπινου Δυναμικού ( ΕΙΕΑΔ) ως επιστημονικά υπεύθυνος φορέας για την ανάπτυξη και λειτουργία του Μηχανισμού Διάγνωσης Αναγκών της Αγοράς Εργασίας (ΔΑΑΕ) (<https://lmd.eiead.gr/>), και υπό την εποπτεία του Υπουργείου Εργασίας και Κοινωνικών Υποθέσεων και τη συμμετοχή των Κοινωνικών Εταίρων, συγκεντρώνει, επεξεργάζεται και οπτικοποιεί στατιστικά δεδομένα και αναλύσεις για την εξέλιξη των επαγγελμάτων και των κλάδων οικονομικής δραστηριότητας καθώς και για την προσφορά και ζήτηση δεξιοτήτων στην αγορά εργασίας, σε εθνικό, περιφερειακό και τοπικό επίπεδο.

Μία από τις δράσεις του μηχανισμού (ΔΑΑΕ) αποτελεί η διερεύνηση των σύγχρονων επαγγελματικών δεξιοτήτων στις 13 περιφέρειες της χώρας σύμφωνα με τις απόψεις των εργαζομένων. Η διερεύνηση αυτή αφορά συλλογή δεδομένων μέσω ποιοτικής έρευνας για τις ανάγκες της αγοράς εργασίας σε περιφερειακό επίπεδο για επαγγέλματα, στα οποία σημειώνονται σημαντικές αναδιαρθρώσεις και σε σημαντικούς κλάδους της οικονομίας. Ο στόχος είναι η καταγραφή των αναγκών των εργαζομένων σε κάθε Περιφέρεια της Χώρας σε επίπεδο επαγγελματικών δεξιοτήτων.

Στο πλαίσιο της παραπάνω έρευνας ο φορέας μας σκοπεύει να υλοποιήσει συνεντεύξεις και συναντήσεις ειδικών (Focus groups) σε όλη την Ελλάδα για τουλάχιστον 40 επαγγέλματα όπως:

* Οδηγοί μέσων μεταφοράς και χειριστές κινητού εξοπλισμού
* Τεχνίτες ανέγερσης και αποπεράτωσης κτιρίων και άλλων δομικών έργων
* Τεχνίτες επεξεργασίας τροφίμων και ασκούντες συναφή επαγγέλματα
* Χύτες μετάλλων, συγκολλητές, ελασματουργοί, τεχνίτες μεταλλικών δομικών κατασκευών, σιδηρουργοί και ασκούντες συναφή επαγγέλματα
* Χειριστές μηχανών παραγωγής ειδών διατροφής, ποτών και καπνού
* Μηχανικοί, εφαρμοστές και συντηρητές μηχανών και ηλεκτρικού και ηλεκτρονικού
* Τεχνίτες επεξεργασίας ξύλου, επιπλοποιοί και ασκούντες συναφή επαγγέλματα
* Τεχνίτες που εκτελούν εργασίες ακριβείας, χειροτέχνες, τυπογράφοι
* Χειριστές μηχανών παραγωγής προϊόντων ξύλου και χαρτιού χειριστές
* Χειριστές μηχανών παραγωγής χημικών προϊόντων και προϊόντων:

Η έρευνα θα πραγματοποιηθεί μέσω τηλεφωνικών ή δια ζώσης (εφόσον καταστεί εφικτό) συνεντεύξεων ή και focus groups σε εργαζόμενους ή εκπροσώπους αυτών σε κάθε Περιφέρεια.

**Στο πλαίσιο αυτό θα θέλαμε να μας υποδείξετε εργαζόμενους ή εκπροσώπους αυτών που δραστηριοποιούνται σε μια ή περισσότερες από τις παραπάνω κατηγορίες επαγγελμάτων, που θα ήταν δυνατόν να συμμετέχουν είτε σε μια συνέντευξη, είτε σε μια συνάντηση ειδικών με συμμετέχοντες και εκπροσώπους του κλάδου. Η καταγραφή των αναγκών σε επαγγελματικές ειδικότητες και δεξιότητες των εργαζομένων ανά επάγγελμα, θεωρούμε ότι αποτελούν ένα πολύ σημαντικό ζητούμενο για το Μηχανισμό Διάγνωσης για την υποστήριξη του αποτελεσματικότερου προσανατολισμού των πόρων σε προγράμματα που αφορούν στην αγορά εργασίας.**

Η διάρκεια κάθε συνέντευξης υπολογίζεται στα 30 – 40 λεπτά σε χώρο (ηλεκτρονικά ή δια ζώσης) και χρόνο επιλογής  του ερωτώμενου.

**Υπεύθυνη επικοινωνίας και διενέργειας των συνεντεύξεων είναι η επιστημονική συνεργάτης του Μηχανισμού κα Βαγγέλη Αντουέλα-Έλλη τηλ.: 6936066210.**

Σας επισυνάπτουμε την ατζέντα των θεμάτων που θα τεθούν προς συζήτηση κατά τη διάρκεια της συνάντησης.

Ελπίζοντας στη θετική σας ανταπόκριση, παραμένουμε στη διάθεση σας για οποιαδήποτε περαιτέρω πληροφορία.

**Με εκτίμηση,**

Σταύρος Π. Γαβρόγλου,

Διευθυντής Ενεργητικών Πολιτικών και Διεθνών Δικτύων

Επιστημονικός Υπεύθυνος Μηχανισμού Διάγνωσης Αναγκών της Αγοράς Εργασίας (*lmd.eiead.gr*)

*Εθνικό Ινστιτούτο Εργασίας και Ανθρώπινου Δυναμικού (*[*www.eiead.gr*](http://www.eiead.gr/))